Hellerup d. 6. februar 2024

**Referat: Bestyrelsesmøde tirsdag d. 6 februar 2024 kl. 17.30.**

(Deltagere: Benny, Ulrik, Louise, Martin, Rene, Frederik, Lennart, Lars, Mads (ansat), Thomas B. (ansat), Keld (ansat), Christian Dalmose (revisor). Afbud: Daniel

1. **Bestyrelsens halve time**
2. **Godkendelse af referat fra bestyrelsesmødet d. 15. januar 2024**

Godkendt og underskrevet

1. **Generalforsamling 2024 – Endelig indkaldelse m.m.**

Benny havde enkelte ændringer til indkaldelsen og ville herefter fremsende til Mads, som kan sende den ud til medlemmerne. I forhold til årsberetningen fortalte Benny, at havde man temaer eller punkter, man synes skulle med, at så skulle man hurtigst muligt sende det til ham. Benny kunne meddele, at dirigenten bliver tidligere bestyrelsesmedlem Sammy, som også tidligere har været dirigent. Der blev talt om, at i forhold til den forslåede kontingent-stigning til brug til aktiviteter til klubbens 125-års jubilæum, at der til GF skulle suppleres med en uddybning af, hvad tankerne er. Benny fortalte, at bestyrelsen ikke havde nogle forslag til GF, så vi må se, hvad der evt. kommer ind af forslag efter indkaldelsen, bliver sendt ud og ellers vil dagsordenen blive med de forskellige standardpunkter med gennemgang af økonomi m.m..

.

1. **Nyt fra den sportslige sektor**

Thomas Brando kunne berette, at årshjulet ikke helt var færdige endnu, men at han havde været i dialog med de trænere fra hans årgange, som primært kunne tænkes at ville have input til stævner, og givet dem forslag til stævner. På baggrund af det var U11 allerede herefter i gang med planlægning af en tur til Kronborg Cup. Brando supplerede med, at den næste Future Camp bliver den 20. april og at der måske også vil blive lavet noget arrangement lige inden sommerferien i forbindelse med EM.

Keld Kristensen kunne berette om, at det nye trænerteam på 1. senior var kommet i gang og det indtil videre er faldet fint på plads. Dog havde 1. seniors fysioterapeut sagt op grundet nyt job, som ikke kunne forenes tidsmæssigt med B1903-arbejdet. Keld ville gå efter at få ansat en ny, men i første omgang kigge efter en studerende. Tanken er, at der måske skulle tænkes lidt bredere, så fysioterapi-området ikke som udgangspunkt kun var tiltænkt 1. senior, men at stillingen skulle være lidt bredere og kommer flere hold til gavn. Dette bakkede bestyrelsen op omkring.

Keld kunne fortælle om ny trænerkonstellation på U15, hvor der er lidt møder i øjeblikket for at få samarbejdet til at køre mere gnidningsfrit og få en fælles forventningsafstemning.

1. **Nyt fra administrationen**

Mads kunne berette, at der ikke var det store nyt, men at den daglige drift kører sin sædvanlige gang, men hvis nogen havde noget specifikt de ville høre nærmere om, så kunne han fortælle om det. Ulrik spurgte herefter indtil status på den senest lyslampe på kunstbanerne, som var knækket. Mads kunne berette, at der havde været folk ude i sidste uge og kigge på den efter Mads’ seneste rykker, og de ville fremrykke reparationen, men stadig uden at kunne give tid på det. Dog var klubben igen blevet forsikret om, at til trods for at den er i stykker, så udgør den ikke nogen fare for nedstyrtning.

Afslutningsvis blev der fulgt op på sidste mødes info omkring, at B1903 stod godt til at få mere kunstgræs ved næste kommunalbudget for 2025/26, hvor ishockey-hallen og en bane til Skovshoved stod øverst på prioriteringen, men at B1903 så kom derefter, da vi har haft så stor medlemsfremgang og har så mange på venteliste.

1. **Fastlæggelse af næste bestyrelsesmøde**

Er 29. februar inden GF. Rene kan ikke komme.

1. **Regnskab 2023 og budget 2024**

Revisor Christian Dalmose deltog i mødet under dette punkt (Keld og Thomas deltog ikke i mødet efter punkt 6).

Christian gennemgik regnskabet for 2023 og kunne bekræfte, at B1903 i 2023 igen fik et stort overskud. 512.000 kr.. Christian spurgte indtil evt. tanker om, hvad pengene skal bruges på, og bestyrelsen kunne fortælle, at tankerne er at have penge i baghånden til evt. egenbetaling i forbindelse med udvidelsen af kunstgræsområdet og lysmaster til dette.

Christian kunne berette, at der på indtægtssiden særligt er flere kontingenter og tilskud, som bærer de øgede indtægter i forhold til året før. I forhold til udgiftssiden, så har der flere udgifter til lønninger og ejendomsudgifter i forhold til 2022.

Christian spurgte, om der var spørgsmål til regnskabet, hvilket der ikke var og regnskabet blev herefter godkendt af bestyrelsen.

Afslutningsvis spurgte Christian indtil ansattes ferieafholdelse og hvordan den er organiseret og hvordan man sikrer, at den bliver afholdt. Bestyrelsen ville tage den videre, særligt der hvor der er eksempler på, at ferie ikke bliver afholdt, og hvad der skal ske med det fremadrettet med ikke-afholdt ferie og evt. indføre periode med tvungen ferie, så man var sikker på, at det blev afholdt.

1. **Eventuelt**

Benny kunne fortælle, at arrangement med Helge Sander den 20. marts var blevet endeligt aftalt og at Mads skulle sende indbydelser ud.